போர்ச் சுழலில் இருந்து குழுக்களாக பிளவு பட்டிருக்கிற ஐக்கியமின்மை காரணமாக மற்ற குழுவினரைக் காட்டிக் கொடுப்பதும் அதன் காரணமாக இம்மாதிரி தாக்கப்படவும் சில வேளை இராணுவத்தினரால் அப்பாவிகளும் , நிரபராதிகளும் தண்டிக்கப்படவும் நேர்கிற அவலம் வடுக்களும் பச்சைப் புண்ணுமாய் மாறி மாறி அழைக்கழிக்க காலம் சீழ் பிடித்து புரையோடிப்போய்விடுமோ என்னும் அச்சத்திலேயே உயிர் பிழைத்து ஓட வேண்டிய நெருக்கடி புதினத்தின் நெடுக்கிலும் சுட்டப்படுகிறது. கிட்டத்தட்ட எல்லாப் புகலிடப் படைப்புகளுமே துவக்கத்திலிருந்து புகலிடம் தேடி அலையும் காரணங்களின் வரலாற்றுப் பதிவை தொடர்ந்து செய்து வருவதாகவேபடுகிறது. எல்லா மொழிப் புகலிடப் படைப்புகளுக்கும் கூட இதைப் பொதுமைப்படுத்தி பார்க்க முடியும். ஆனால் ஒரு குறிப்பிட்ட காலக்கட்டம் தாண்டி புகலிட நாட்டின் திணைப் பின்புலம் குறித்தும் அச்சுழலை மையப்படுத்தியும் புதினங்கலின் திசை வழி திரும்பிவிட Nostalgiaயாவின் தாக்கம் கதைகளில் குறைந்து போகவும் கூடும்.